Brong Ahafo ( mantam yɛ mantam a ɛwɔ ɔman Ghana anaafoɔ famu. Na mantam no ne Black Volta na ɛbɔ hyeɛ wɔ atifi fam, Lake Volta wɔ apueiɛ fam na ɛne Asante Mantam, Apueiɛ Mantam ne Atɔeɛ Mantam na ɛbɔ hyeɛ wɔ anaafoɔ fam. Brong Ahafo Mantam no kuropɔn ne Sunyani. Wɔtee mantam no wɔ Oforisuo 14,1959 frii Atɔeɛ Asante Mantam a na ɛwɔ hɔ saa berɛ no mu. Wɔfaa mantam no din frii nnipakuo a na wɔdɔɔso paa ara wɔ saa beae no  din mu.Saa nnipakuo yi ne Akan, Bono ne Ahafo.  Wɔ afe 2019 mu no, wɔkyɛɛ mantam no mu mmiɛnsa ma ɛbɛyɛɛ Bono Mantam, Bono Apueɛ Mantam ne Ahafo Mantam.

Sikasɛm Ne Nsrahwɛ
Brong Ahafo Mantam no yɛ beae a woyɛ kuadwuma paa. Wonya wɔn sika no mu dodoɔ no ara fri kooko kuayɔ ne kuadwuma ahodoɔ mu.  Mantam no wɔ beae ahodoɔ a wotumi kɔ nsrahwɛ wɔ hɔ pii nanso nkorɔfoɔ pii nnim no saa senea wonnim nsrahwɛbea ahodoɔ a ɛwɔ Asante Mantam ne Mfinfini Mantam no. Nsrahwɛbea a ɛwɔ mantam no mu bi ne Kintampo, Kintampo 'Waterfalls',Buabeng-Fiema Monkey Sanctuary, Bui National Park, Digya National Park, Tano Boase ne Buoyem Sacred Grove.

Nhomasua
Paul Yeboah ne obi a ɔtee Ghana Permaculture Institute. Ghana Permaculture Institute yɛ ahyehyɛdeɛ a wɔmmfa mmpɛ mfasoɔ a ɛwɔ Techiman wɔ Brong Ahafo Mantam a ɛwɔ Ghana. Ahyehyɛdeɛ n'atirimpɔw ne sɛ wɔbɛtete nnipa a wɔwɔ mpɔtam mpɔtam ama watumi ahwɛ wɔn nnuansɛm ne wɔn nneyɛe ahodoɔ so yie denam nneɛma a ɛwɔ abɔdeɛ mu so. Ahyehyɛdeɛ yi nhyehyeɛ ahodoɔ a wɔde gu akwan mu no yɛ nea etumi boa bɔ  afifideɛ ne mmoa ahodoɔ atenae ho ban na ɛsan boa ma asetena wɔ nkuro akɛseɛ mu ne nkuraaseɛ nyinaa tu mpon.

Suapɔn ahodoɔ a ɛwɔ mantam no mu bi ne University of Energy and Natural Resources (UENR), Catholic University College of Ghana (CUCG), Anglican University of Technology (AnguTech), College of Science, Arts and Education (CSAE) and Sunyani Technical University.

Agodie
Brong Ahafo yɛ mantam a wonnim no sɛ agodifoɔ a wɔaben firi hɔ paa. Wɔn mu bi ne Asamoah Gyan, Emmanuel Agyemang-Badu and John Paintsil. Bɔɔlbɔ kuo ahodoɔ dunsia a ɛwɔ ɔman no mu a wɔbɔ Ghana Premier League no mu mmiɛnsa na ɛwɔ mantam yi mu. Aduana Stars FC yɛ bɔɔlbɔ kuo a ɛwɔ Dormaa Ahenkuro. Wosii akan wɔ Ghana Premier League agokansie no mu bere a edi kan wɔ afe 2009 mu na wodii nkunim wɔ saa akansie no mu. Wɔ afe a edi hɔ 2010 mu nso bɔɔlbɔ kuo a edii nkunim wɔ saa agokansie koro yi ara mu ne Berekum Chelsea FC a ɛwɔ Berekum. Wɔ afe 2017 mu nso Aduana Stars na edii nkunim wɔ agokansie no mu. Bechem United FC ne bɔɔlbɔ kuo a ɛtɔ so mmiɛnsa  a  efiri Brong Ahafo Mantam akɔ Ghana Premier League no bi.

Mantam No 'Map'

Brong Ahafo Mantam 'Map'

Mansini A Ɛwɔ Mantam No Mu
Wɔtee Brong Ahafo Mantam no wɔ Oforisuo bodome mu wɔ afe 1959 mu. Mantam no wɔ mansini eduonu-nson(27).

Nnipa Attitiriw

Beae A Minyaa Mmoa Firiiɛ